বাখরখানি, পুরান ঢাকার একটি ঐতিহ্যবাহী খাবার। ঢাকাবাসীর অনেকেই সকালে ঘুম থেকে উঠে চায়ের সাথে মুচমুচে এই বাখরখানি ছাড়া অন্য কিছু চিন্তাই করতে পারেন না। তবে বাখরখানি কীভাবে সৃষ্টি হলো, তা নিয়ে নানা মতামত প্রচলিত আছে। জানা যায়, মির্জা আগাবাকের সর্বপ্রথম  ঢাকায় বাখরখানি রুটি চালু করেন। আগাবাকের দ্ব্বিতীয় মুর্শিদকুলি খাঁর মেয়ে খনি বেগমকে বিয়ে করেছিলেন। বাকের ও খনি বেগমের নামের ওপর ভিত্তি করেই বাখরখানি রুটির নামকরণ হয়েছিল।